**Taotlusvorm riigieelarvelise toetuse taotlemiseks**

|  |  |
| --- | --- |
| Taotleja nimi ja registrikood | **Piirsalu Küla Selts** |
| Taotleja juriidiline aadress | **Piirsalu küla Lääne-Nigula vald Lääne mk Seltsimaja 90902** |
| Toetuse saaja arvelduskonto number, viitenumber, pank | **EE762200221023789970 Swedbank** |
| Taotletav summa | *5000 eurot* |
| Toetuse nimetus | „Piirsalu Rahvamaja 2.korruse WC ja dushiruumi ehitus“ |
| Taotleja veebileht (kui on) | *www.piirsalukülaselts.ee* |
| Allkirjastaja nimi ja ametikoht (telefon ja e-posti aadress) | **Lea Lai juhatuse liige**  **56917271;** [**lea.lai.piirsalu@gmail.com**](mailto:lea.lai.piirsalu@gmail.com) |
| Projektijuhi nimi ja kontaktandmed (telefon ja  e-posti aadress) | **Lea Lai juhatuse liige**  **56917271;** [**lea.lai.piirsalu@gmail.com**](mailto:lea.lai.piirsalu@gmail.com) |
| Projekti algus ja lõpp | **1.03.-30.11.2023** |

|  |  |  |
| --- | --- | --- |
| **1. Lühiülevaade taotleja senisest tegevusest** | | |
| Piirsalu Küla Selts loodi 25.09.2003. aastal ning on järjepidevalt tegutsenud vastavalt põhikirjalistele eesmärkidele. Liikmeid on olnud suhteliselt stabiilselt ca 45, käesoleval aastal 47 liiget. Seltsi juhib 3-liikmeline juhatus. Seltsi hallata on Piirsalu seltsimaja (rahvamaja) ning Piirsalu park. Mõlemaid on külaselts hooldanud vastavalt põhikirjale ning elanike soovidele ja vajadustele, kaasates selleks erinevate fondide toetusi:  Küla meede 3.2 – rahvamaja juurdeehitus koos vesi/kanalisatsiooniga (2003-2005a);  LEADER – pargi investeeringud (sillad, tiikide puhastamine, kõlakoda, piknikulaudadele katused); sülearvuti ning fototehnika (2009-2013a);  KOP – vahendite soetamine kogukonnale teenuste osutamiseks – külakiik (2007) ja piknikupingid parki (2008), pargi elekter, pump ja puurkaev, katuseredel KOP ja valla toetusel ning külaseltsipoolse omaosalusega.  Lisaks on kasutatud riigieelarvelisi vahendeid seltsimaja 1. korruse põrandate soojustamiseks ning küttesüsteemi parandamiseks (2019) ja 2. korrusele katuseakende paigaldamiseks, valmis õppeklass (2021), 2. korruse osaline soojustus, otsaseina renoveerimine ja soojustus, katusealuse osaline soojustus, põranda ehitus jms (2022).  Külarahvas on vabatahtliku töö korras värvinud kõik allkorruse üldkasutatavad ruumid, hooldanud parki, tehes seal talguid, mh saab pargist seltsimaja küttepuud. Park kasutatakse aktiivselt külaelanike suguvõsa kokkutulekutel, looduses liikumiseks, geopeituseks, jaanipäeva tähistamiseks jpm.  2023-2024 aastatel saame LEADER projektitoetusega, mille taotlus on rahuldatud, ehitada välja toad, puudu jääb veel vaid siseviimistlus ja evakuatsioonitrepp.  Piirsalu KS on tegelenud pärimuskultuuri ja loodustegevustega järjepidevalt, koostöös RMK-ga ka lastelaagrite korraldamise ja läbiviimisega alates 2002 aastast. Vajadus on suurenenud, kuna lapsed ja noored on lühikese ajaga kaugenenud loodusest ja ise hakkamasaamisest metsamaastikul. Maja kasutavad Naiskodukaitse, Noorkotkaste Risti rühm, Eesti Looduse Fond, piirkonna jahiseltsid, külaselts jt. Eraisikud kasutavad tihti rahvamaja peiede pidamiseks, sest külas asub 2 kalmistut. Samuti pulmade, sünnipäevade ja suguvõsa kokkutulekute korraldamiseks.  Viimasel ajal on toimunud on Risti Noorte Looduslaager 2021, talvelaager 2022 ja erinevad õppepäevad Noorkotkastele meie ruumides ja piirkonnas. Külaselts korraldab infopäevi, külakoosolekuid, filmiõhtuid, teatrietendusi, tähistatakse rahvakalendri tähtpäevi, toimuvad ringitegevused jms. Külanoored ja seltsi liikmed on nõus panustama laagritegevuste korraldamisel. Piirsalu rahvamajal on perenaine järgi maja ning tegevuste laiendamisel.  Lisaks panustavad vabatahtlikud, sh lapsevanemad ja koostööpartnerid (RMK, NKK, Kaitseliit, Noorkotkaste Risti rühm, Palivere-Piirsalu jahiselts jt). Lisaks oleme kaasanud laagrite korraldamisel ka Ellamaa Loodusseltsi.  Jätkatakse noortelaagrite korraldamist. Jätkatakse talgulaagrite traditsiooniga. Luuakse loodusekspositsioon, sh trofeed, koostöös laagriliste ja jahiorganisatsioonidega.  Selts majandab Piirsalu seltsimaja ja Piirsalu parki sihtfinantseerimislepinguga, arendades mõlemat nii projektide, tugiinvesteeringute kui talguliste abiga. | | |
| **2. Projekti eesmärk**  Mida soovitakse projekti elluviimisega saavutada? Eesmärk esitatakse taotletava tulemusena, mitte tegevusena. | | |
| **Piirsalu KS poolt korraldatavates laagrites ja üritustel osalejatel on võimalus kasutada 2. korrusel asuvat san.sõlme, kus asub dushiruum ja WC, mis hetkel on välja ehitamata. Ruume saab kasutada korraldatavate ürituste jaoks, pereüritused, seminarid, külapäev jm.** | | |
| **3. Projekti vajalikkuse** **põhjendus**  Kirjeldage lühidalt probleemi, mis näitab projekti elluviimise vajalikkust. Mida on vaja muuta ja miks? | | |
| * **Noorkotkaste rühm Risti Noored on loodud Noorkotkaste noortejuhtide Kerli Tael ja Lea Lai poolt 3 aastat tagasi. Rühmas on 15 liiget ja lisaks 10 tulevast liiget, kes osalevad rühmategevustes, kokku 25 erinevas eas noort, kellel on suur huvi Noorkotkaste, Kodutütarde ja Kaitseliidu tegevuste vastu. Rühmale korraldatakse pidevalt koonduseid (1x kuus, lisaks toimuvad lasketreeningud Haapsalus ja erinevad laagrid Läänemaa piires ja ka kaugemal. Piirsalu on ideaalne koht, kust 2-3 km matkaga jõuavad noored Piirsalu Kaitseliidu territooriumile, kus asub ka lasketiir, mis on noortele harjutamiseks vajalik.** * **Kohapeal Piirsalus on toimunud 2 ühist laagrit Risti ja Taebla noorkotkastega - Ohutuslaager 2021 (telklaager) ja Talvelaager 2022 aastal (Piirsalu seltsimajas ja ümbruskonna territooriumil). Keeruliseks teeb laagrite korraldamise ruumide väiksus ja privaatsuse puudumine ööbimisega laagrites talvisel ja vihmasemal ajal, samas on noortel olnud väga põnev avastada kohalikku kultuurilugu ja loodusmaastikke, millest mitmed veel avastamata.** * **Piirsalus on omanäolised loodusressursid ja**  **pärandkultuuri objektid**. **Mets ja rabad meie piirkonnas vajavad rohkem metsaomanike ja üldsuse tähelepanu ning pakuvad erinevaid võimalusi loodusteadlikkuse tõstmiseks, metsa- ja loodusturismiks, majanduse arenguks, metsa ja raba kui elu- ja looduskeskkonna väärtustamiseks.**   **Piirsalu metsa- ja loodusõppekeskus on mainekujundusprojekt**, oleme selle suuna võtnud, kuna külas asub Mustjärve loodushoiuala, must-toonekure ning väike-konnakotka pesitsus- ja toitumisala, metsise asurkond, lõheliste kudeala, maalilised oosid, piisav ulukipopulatsioon. Oleme kaardistanud pärandkultuuriobjektid ning reklaaminud küla kui korrastatud elukeskkonda praegustele ja uutele elanikele. Soovime, et elanikud teaksid, mis siin on väärtuslikku ja kuidas seda hoida. Selleks teeme järjepidevat teavitustööd ning soovime seda tõhustada käesoleva projekti tulemusena. | | |
| **4. Projekti tegevused (loeteluna) ja väljundid**  Tegevus- ja ajakava. Investeeringutoetuse puhul näidake ära, kas objekt, millesse investeeritakse, on toetuse saaja omandis või halduses; soetuse puhul selgitage, kuidas on tagatud soetuse edasine kasutus. | | |
| **Ehitustööd viiakse läbi planeeritud 1.03.-30.11.2023 aja jooksul.**  **Piirsalu Rahvamaja on Lääne-Nigula valla poolt antud rendiulepinguga kasutada Piirsalu Küla Seltsile 2003- 2033. aastani.**  **Tegevused külarahvale: erinevate ringide töö Piirsalu kapell, kirjandusklubi, eakate lauluring, segakoor Piiritu ning Risti raamatukogu Piirsalu raamatu laenutuspunkt – tegustevad juba aastaid järjepidevalt.**  **Piirsalu rahvamaja kasutavad erinevad ühendused oma ürituste jaoks, samuti külarahvas vastavalt vajadustele oma peretähtpäevade tähistamiseks jm.** | | |
| **5. Projekti elluviimisest (tulemustest) saadav kasu sihtrühmale/kogukonnale** | | |
| **Käesolev ehitus on üks osa 2. korruse ehitamisest. Lõpptulemus annab võimaluse võtta kiiremini kasutusele 2. korruse ruumid loodus- ja metsaõppekeskusena, mis annab võimaluse tuua erinevas eas inimesed õue liikuma, arendab iseseisvust, vastutustunnet, oskusi looduses edukalt hakkama saada.**  Piirsalu külla on rajanud suvekodud mitmed noored pered, Risti Põhikooli 1. , 2. ja 3. klassis õpib 90 õpilast, kellega on vaja tegelda ka koolivälisel ajal, pakkudes neile iseseisvumiseks vajalikke võimalusi looduskeskkonnas, kus on võimalus nende tähelepanu köita erinevate tegevustega, mis pakuvad nutisõltuvusele alternatiivseid tegevusi (liikumine looduses, matkad, loodusuurimine, orienteerumine jt). Statistika väidab, et tänapäeva lapsed liiguvad vähe – metsategevustes liiguvad kõik. | | |
| **6.** **Eelarve kulukohtade lõikes koos hinna kujunemise alusega**  Eeldatavate tulude ja kulude kalkulatsioon. Vajadusel lisage ridu. | | |
| **Projekti kulud tegevuste kaupa** | **Maksumus**  (kulud toetusest vastavalt kalkulatsioonile) | **Märkused** |
| Piirsalu Rahvamaja 2.korruse WC ja dushiruumi ehitus | 5000.- | vastavalt hinnapakkumisele |
|  |  |  |
|  |  |  |
|  |  |  |
|  |  |  |
| **KULUD KOKKU** | 5000.- |  |
| **Kui rahastate planeeritavat projekti / investeeringut käesoleva taotluse alusel ainult osaliselt, kirjeldage lühidalt kogu projekti***, sh**kui suur on kogueelarve, kes on kaasrahastaja* | | |
| **-** | | |

* KINNITAN, ET MAKSUVÕLGA RIIKLIKE MAKSUDE OSAS EI OLE.
* KINNITAN, ET EI OLE ALUSTATUD PANKROTI- EGA LIKVIDEERIMISMENETLUST.
* KINNITAN, ET VAREM SÕLMITUD RIIGIEELARVELISE TOETUSE LEPINGUD ON NÕUETEKOHASELT TÄIDETUD.
* KINNITAN, ET MAJANDUSAASTA ARUANNE ON ESITATUD.
* kinnitan, et taotleja juhtorgani liige ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist karistusregistri seaduse kohaselt kustutatud.

Taotluse koostaja: Lea Lai 24.01.2023

(allkirjastatud digitaalselt)